Lo-Renz-O/malagasy-sentence huggingface dataset:
Ampatsiahivina fa ny fiovam-peo eo amin’ny faran-teny mikatona tapany mihovitra t? R iharan’ny fanovanana no fototr’ity asa fikarohana ataonay ity. Ny faran-teny izay hita amin’ny vanin-teny farany amin’ny fototeny ; ity farany izay fitambarana vanin-teny iray na roa na telo ahazoana hevitra iray araka ny voalazan-dranjivason9. Misy karazany maromaro izany fototeny izany arakaraka ny fanasokajiana azy ara-piforonana, ara- pirafetana, araka ny isan’ny vanin-teny , araka ny toeran’ny tsindry. Ara-piforonana, mitsinjara ho karazany roa ny fototeny fototeny voalohany sy faharoa ; voalohany izany rehefa tsy ahitana tsirin-teny ilay voanteny, faharoa kosa ny fototeny ahitana ireo tsirin-teny tsy mitondra lafin-kevitra. Fototeny voalohany ohatra ny fototeny soratra, letra satria tsy ahitana tsirin-teny ao anatin’ireo fototeny ireo raha toa ka fototeny faharoa kosa ny jorètra, valànditra, valàmpatra satria ahitana tsirin-teny jo- sy va- ireo fototeny ireo izay tsirin-teny tsy manova ny lafin-kevitry ny fototeny. Ara-pirafetana , na fototeny tsotra na tsy maintsy verin-droa ny fototeny ; fototeny tsotra ny fototeny azo atao verin-droa ka amin’izany ilay farany dia manana lanja manamafy hevitra mihoatra amin’ilay voalohany, fototeny tsotra ohatra ny fototeny kely petit izay hita amin’ny endrika verin-droa kelikely approximativement petit ; verin-droa kosa ny fototeny tsy maintsy amin’ny endrika verin-droa no isehoany ka amin’izany dia tsy misy fifandraisan- kevitra eo amin’ny endrika verin-droa sy ny fototeny tsotra toy izay hita aminny fototeny bedy action de gronder sy bedibedy action de parler continuellement sans rime ni raison araka ny isan’ny vanin-teny, mitsinjara ho karazany telo ny fototeny fototeny mivany tokana, mivany roa, ary mivany telo. Araka ny toeran’ny tsindry, fototeny karazany telo no hita ao amin’ny teny malagasy fototeny mitsatoka, mingadona ary mitsaikona. Amin’io karazana fototeny farany io dia ny fanasokajiana araka ny toeran’ny tsindry no itondrana ny asa amin’ity fikarohana ity.
Fizarana telo lehibe no hanatontosana izao asa fikarohana izao izay noezahina nasiana zana-pizarana vitsivitsy isaky ny fizarana ao amin’ny fizarana voalohany no hamaritana ny tontolon’ny faritra amboditsiry sehatra iasana ao amin’ny fizarana faharoa no handalinana ny taotrano hita ao amin’ny faritra amboditsirysy ny anjara toerany eo amin’ny fiainana andavanandron’ny fiarahamonina -ao amin’ny fizarana fahatelo farany no hanaovana ny tombana sy andram-bahaolana
Ny tercet andininy iray misy andalana telo ny tercet manana ny heviny eo amin’ny malagasy koa ny isa telo , raha tsy hilaza afa-tsy ilay fitenenana hoe toko telo mahamasa-nahandro , izany hoe ny firaisana sy fiombonan’ny toko telo no mahalavorary ny nahandro. Ny isa telo ihany koa dia maneho hafenoana manana amby. Taratra ao amin’ny tononkalon’i irako ammi izany lafin-kevitra izany. Ao amin’ny tononkalo rehefa hoe manolo-tena v. A lah 30 , izao dia asehon’ny mpanoratra ny fomba rehetra atao amin’ny fanoloran-tena ho an’ny tompo, sy ny soa azo avy amin’izany. Ny tsara ho fantatra amin’ny ankapobeny manodidina ny fanoloran-tena no ambarany ao mijoro tsy mivena, manolotra ny fo sy ny harena. Toy izao ny ampahany amin’izany rehefa hoe manolo-tena, dia mijoro tsy mivena mba hitana izay nekena ! Rehefa hoe manolo-tena tsy ny fo ihany no omena
Vola mikapoka ilaozanao be lalao fotsiny, dia ny fianarana no lasa antsirambina, ataovy ihany ange amin’ny manaraka e! Haimah mifona aho nenitoa a! Mitomany kay! Kay! Tsy hanao intsony aho e!163 mifono anatra avy hatrany ihany koa ny resak’i vola sy i haimah. Miantefa amin’ny mpianatra moa ny hafatra eto. Fampirisihana azy ireo hianatra tsara, fa tsy ho variana amin’ny lalao, satria mamitaka sy mandiso fanantenana ireo ray aman-dreny izany. Manavanana an’i soza ny manomboka ny tantarany, araka ireo ohatra natolotra ireo, amina mpandray anjara miteny irery, na amina fifampiresahana tonga dia mifono anatra avy hatrany. Mampifantoka kokoa ny mpihaino izany. Miandry izay ho tohin’ny tantara izy.
Rehefa vitany ny programany dia niampita ranomasina izy, ary nianatra tao amin ny université de strasbourg toy ny olona noana fianarana izy tao, ka nidirany daholo ny sampana telo, izay nahavoaray azy ho mpianatra ara-dalàna avokoa dia ny faculté des lettres sy ny faculté de théologie protestante ary ny faculté de théologie catholique imbetsaka izy tamin izany no nandry fotsy, fa lany nividianany boky nianarany ny vola nalefan ny fiangonana manarintsoa finoana izay niantoka azy. 1.1.3.3. Ny mari-pahaizana azony
Ny ohatra voalohany nisy olona nila ravinahitra ivelan’ny fiarahamonina nisy azy. Tra-pahafatesana izany olona izany ary mitondra ny razana halevina ao amin’ny tranomanara46 iombonana. Ny olana anefa ireo olona nila ravinahitra ireo efa ela tany am-pandehanana. Tsy mba namangivangy akory ny tany niaviany. Ny teo an-toerana etsy andaniny efa lany vola aman-karena tamin’ny fanavaozana ny fasana mandritra ny fotoana tsy nahateo azy. Tsy ampidirina amin’ny tranomanara avy hatrany izany razana izany. Misy dinika atao ary ny laidama no mitarika. Voriana ny mpiandry fasana rehetra handinika mikasika ny adidy ho azy. Mety ho vola io, ary mety ho omby vonoina ho an’ny rehetra.
Ny fanovan-javatra mandoko ny fahalemen’ny olombelona sy ny fiantorahana tamin’andriamanitra, na ny fanantenana ny paradisa no novelabelarina tao amin’ity fizarana fahatelo ity. Ny antony nisafidiananay azy ireo dia, noho ny fahitana ny fanovan-javatra maneho ankolaka izany ao amin’ny vondrona ambara. Natomboka tamin’ny fanovan-javatra notovozina tamin’ny fahitana ny hakelezan’ny herim-batan’ny olombelona izany, ny maha- mora maty azy, ary ny fiainana an-tany fandalovana. Nahitana hevitra notakarina mifono torohevitra sy fanentanana ny olona hanao asa soa, satria izany no anton’ny famonjen’andriamanitra. Fanentanana hahay mifandray eo amin’ny mpiara-belona izany sady fanabeazana ny zaza mba hahay ho hendry ka ho mora mandray ny filazantsara. Nofaranana tamin’ny fanovan-javatra mampita amin’ny fo sy ny saina ny fiainana any an-koatra izany ka nasongadina ny fifaliana miaraka amin’andriamanitra ao am-paradisa.
Ireo vokatra tsara iraisan’ny sekoly amin’ny ankapobeny azo avy amin’ny fisian’ny fcl raha sintoniana avy amin’ireo vokatra azo ireo dia azo ambara ho isan’ny fitaovana iray tena nahomby tamin’ny fampandrosoana ny sekoly ny fcl noho izy nitaiza sy namolavola olona ho lasa mpandray andraikitra amin’ny fampandrosoana ny faritra misy azy sy ny fitsinjovana ny hoavin’ireo taranany ny fcl. Tamin’ny alalan’ny drafitr’asa notakiana isan-tsekoly izay andraisan’ny rehetra anjara araka ny fandaminana nataon’ireo mpisehatra eny ifotony nahafahan’ireo ankizy nisitraka ny zony na dia teo aza ny fahasahiranana mianjady amin’ireo ray aman-dreniny. Tamin’ny alalan’ny fanentanana nataon’ireo tompon’ andraikitra isan-tsokajiny sy ny famahana ireo olana araka izay azo atao nahatonga ny mpiara-belona hiombon-tsaina sy hahay hifampitsinjo ka lasa fahazarany ny fiaraha-miasa sy ny fandraisana anjara amin’ny fanatontosana ny asa fampandrosoana eo an-toerana. Ohatra, fanamboaran-dalana nahatonga fifampitokisana teo amin’ny mpitondra sy ny entina satria azo tsapain-tanana fa mitera-boka-tsoa ho an’ny rehetra ny fampandrosoana natao. Izany hoe namaly ny filàn’ny fiarahamonina. 3.2.4. Ireo sakana hafa heverina fa tsy mampahomby ny fampianarana ankoatra izay efa hita sy nikaroham-bahaolana toy ny tsy fahafahan’ny ray aman-dreny manefa ny saram-pisoratana anaran’ny mpianatra takin’ny sekoly hatramin’izay sy ny tsy fahafahany mividy ireo fitaovam-pianaran’ireo zanany; izay anisan’ny anton’ny famatsiam-bola sy fizarana fitaovana nataon’ny fanjakana dia heverina fa mbola ho isan’izany koa ireto holazaina manaraka eto ireto ny tsy fahamarinan-toeran’ny pôlitikam-pampianarana ampiharina eny anivon’ny ambaratonga fototra izay miova isaky ny fitondrana. Ohatra, p. P. O, apc, aps. Mitera-doza ho an’ny mpianatra izany satria samy hafa ny fomba hifehezana sy handrefesana ny fahalalana ny tsy maintsy andraisan’ireo ray aman-dreny anjara eo amin’ny ara-bola
Famintinana ny tantara tafaverina teto antananarivo i njiva zanak’i ranja rehefa avy nitady ravina ahitra tany morafenobe. Izy mianaka ihany no miara-mipetraka, fa efa maty ny rainy. Indray andro, tafahaona i njiva sy i samy. I samy izay tovolahy mpiray tanàna aminy, tsy an’asa fa mirenireny fotsiny, kanefa mpisotro toaka be. Nifanontany vaovao teo izy roalahy, ka nolazain’i samy an’i njiva ny zava-nisy teo an-tanàna nandritra ny fotoana tsy nahateo azy. Anisany notantarainy tamin’izany ny nampiova an’i donné ho pasitera, sy ny nanorenany fiangonana vaovao, ary ny fitaomany olona hirotsaka ho mpikambana ao aminy. I donné izay rangahy naditra be fahiny, ary voalazan’i njiva mihitsy aza, fa namosavy ny rainy tamin’ny alalan’ny toaka. Nanana zanaka vavy antsoina hoe soafara i donné sy bakoly vadiny. Nanam- pitiavana an’i soafara i samy, saingy nolavin’i soafara hatrany ny fikasany. Hany hevitra hitan’i samy fa mety hampitodika ny fitiavan’i soafara ho any aminy, dia nanatevin-daharana ilay antokom-pivavahana misy an-radonné mianakavy izy, na dia nankahala izany fatratra aza tany aloha. Nampanantena an-dradonné izy fa hampiditra mpivavaka zato ao aminy, ka ho tambin’izany, dia ho azy ny 10 ny vola azo avy amin’ireo olona ireo, sady tsy mandoa adidy izy, ary halainy ho vady ihany koa i soafara. Nanaiky tsy am-pisalasalana radonné. Ny mpivavaka ao aminy rahateo efa mihavitsy, satria tofoka amin’ny fitakiana adidy lava izao. Nandà kosa i soafara, ary tsy nanaiky ny hanao sorona ny fitiavany ho an’i samy velively. Fa ny fiainan-dranja sy i njiva zanany indray dia nivoatra tsikelikely. Tsy ela akory dia niroborobo aok’izany ny varotra nataon’izy ireo. Ankoatra izany, nandrara mafy an- dreniny tsy hiara-hivavaka amin-dradonné mianakavy intsony i njiva.
Fahalalana aroso ho an’ny mpianatra ao an-dakilasy fahalalana fototra. Fahalalana mifanaraka amin’ny fandaharam-pianarana. Fahalianana. Faharisihana amin’ny fianarana. Faharisihana avy ao anaty. Faharisihana avy any ivelany. Fakana rivotra. Famolavolana ny fahalalana fototra ho fahalalana azo ampianarina. Fampandraisana anjara ny mpianatra. Fanatontoloana. Fandraisana na fitanana ny kilasy. Fanehoana amin’ny endrika hita maso ny fampianarana.
Lalan-tsaina miorina amin’ny zavatra azo tsapain-tanana. Mikendry ny hahatomombana ny olona ara-tsaina, fanahy, vatana; ary heverina fa hitarika fandrosoana eo amin’ny firenena ny fanandratana ny toe-tsaina siantifika ny hevitra no tokony hitantana ny fiainana, fa tsy ny eritreritra. Ny hevitra dia vokatry ny famadibadihana ny eritreritra maro tonga ao an-tsaina, ny saina mandanjalanja.
Mivoatra manaraka ny fandrosoan’ny fiarahamonina hatrany ny osika. Antenaina araka izany fa tsy ho faty mihitsy ity lahabolana ity fa vao mainka aza hiroborobo saingy ny anarany kosa miova ho hira. Efa voarain’ny mpanakanto ankehitriny ny osika ary efa niova ho hira ny anarany. Miainga amin’ny fahitana ny lesoka sy ny faminavinana ny mety hoavin’ny osika no ahafahana manome tolo-kevitra mba hanatsarana ity lahabolana ity. 3.4.4. Ny tolo-kevitra
Eo amin’ny ankohonana ohatra 1 tononkalo nosoratan-drabenja salomon, mitondra ny lohateny hoe ny ray aman- dreny? , izay maneho ny fitiavan’ny ray aman-dreny ny zanany no horesahina manaraka. And 2 ny ray aman-dreny? Tsy toy ireny mpangoron-karena manangana riba itokanana, dia mody mamafy teny manaitra fandambolamboana, kanefa avy eo ianao no tsipahiny toy ilay nilakanana. Ny ray aman-dreny? -manaiky handry fotsy rehefa mba noana tsy manan-karapaka ireto taranaka.
Tena tian’ny mponina ary ny ray aman-drenin’ny mpianatra tao marovoaikely ramose raveloson, satria tonga nanao veloma azy avokoa izy ireo rehefa hiala tao marovoaikely izy ny zoma hariva dia vory ny mpianatra nilazan-drobena ny mpilanja mba haka miadana mandra-pivoaka ny tanàna fa hanaraka hatrany ivelambelam- bohitra ny mpianatra. Indreny tonga tsikelikely ny mponina hijery ny fiaingan’ity mpampianatra mamy hoditra teto ity. Tonga teo koa ragôva mivady nivoaka nitazana eny an-tsisin-dalana izay tsy tonga teny antokotanin’ny mpampianatra ary samy nikopakopa-tanana avokoa niantsoantso ny soava dia, soava dia é v. A. Tak105 anjara toerany ao amin’ny tantara mpampianatra hosoloin’i robena toerana ao marovoaikely; tao aminy no nipetraka i robena; namany nandritra ny volana vitsivitsy
Mpianatra ova lahy vavy fitam- barany tahany tsy misy 01 10? 01 02,94? Fifampizarana 01 10? 02 08,3? 03 08,82? Fitomboam-pahaizana 02 20? 03 12,4? 05 14,70? Fahazoana valiny maro 01 10? 09 ? 10 29,41? Haingana kokoa ny fomba fiasa 03 30? Tsara kokoa ny hevitra azo 02 08,3? 02 05,88? Mora atao ny asa 01 10? Lasa mahatakatra hevitra lalina 01 04,1? Nahay nifandray kokoa tamin’ny mpianatra 02 08,3? Mora azo ilay lohahevitra 01 10? 01 04,1? Fitambarany 10 100? 24 100? 34 100 ?
Isan’ny singa iray manamarina ny fisiany ny famelarana ny tantara eo amin’ny toerana tena misy na tsy voafaritra mazava aza. Ary satria tsy afaka hilaza na hamorona ny tsy hitany na farafaharatsiny nalehany ny mpanoratra mba tsy handainga , noho ny mpihaino ny tantara mety hipetraka eo amin’ilay toerana ka iny fahadisoan’ny filazana ny toerana iny no hanimba ny fahalinana mihaino ilay tantara dia voatery mifandrohy mandrakariva izany ireto karazana habaka ireto ny toerana isehoana na ivelaran’ny tantara ny toerana iainan’ny mpanoratra ny toerana onenan’ny mpihaino
Hoe, maneho ny sokajin-taonan’ireo mpiventy ny filazan-javatra. Izany indrindra no mahatonga ny fanetren-tena manoloana ireo mpihaino, izay heverina ho olon-dehibe manan-kaja. Manan-joky mantsy afaka olan-teny noho izany, tsy tokony hiteny mialoha azy ireo ny mpiventy, izay zandriny ara-taona sy ara-traikefa.
Mandeha haingana kosa ny fotoana amin’ireo lafin-javatra hafa tsy dia nasongadin’ny mpanoratra. Ohatra telo taona latsaka kely no nisarahanay tak.141 ankoatra ireo, dia azo zaraina ho roa ny fotoana amin’ny tantara foronina dia ny fotoana ivelany sy ny fotoana anatiny.
Saika tsy hiato ny tarainany raha tsy voatampin-drabe haingana ny vavany. Avy eo natorony ireo olona tsinjony teny. Tony tanteraka i noro rehefa nivandravandra fotsiny teo idada sy karetsaka ireny, rabe! Hoy izy toran-kovitra vetivety. Jereo fa mitady hanitsy aty amintsika ny diany! Be takalaza tany angamba ireo namanao ! Ho tratra isika tsy izany, hoy rabe, fa mitady vatan-kazo lehibe mahitsy hokapaina izy ireo hanaovana ilay tetezana. Toa anjaran-drainao mantsy izany! Ingahy rainivola narahina zatovo vitsivitsy tokoa ireny mitanandranandrana eraka ny lalana ireny. Nizotra foana tsy niahotrahotra ireo lehilahy mianaka. Tsy azony veroka akory ny zava-draiketin’ny lobolobon’ampanga lalovany aleo dify lavitra ireny vao miala eto isika, hoy rabe, ndrao manao tampody fohy ny diany, ka izay vao hisy horaisim-potsiny eto! Mafy lahy izao ! Mafana izao ataon’ny havana antsika izao ! Rabe! Hoy ny tarainany nifendrofendro. Nahoana ianao no tsy mba mihontsona akory eo anoloan’izao vahona mangidy atohok’ikaky sy ineny izao ? Inona no hevitsika ? Hojerem-potsiny ve izao? Mba sahiran-tsaina koa aho, ry noro, nefa tsy afa-manoatra, hoy rabe mba nivalaketraka. Tsidredretra amorom-parihy ireto isika ho any amin’ny lalina lanin’ny mamba, ho any amin’ny marivo hanin’ny vano. Handroso ity isika ho levon’ikaky sy ineny, hihemotra indray hamoy ny fitiavantsika. Izay rehetra aleha maneno sahona daholo! Niandrandra teny aminy i noro. Nitete ny ranomasony. Onena ny fon-drabe. Nosafosafoiny ny lohan- drazazavavy niondana teo an-takolany raha foin’andriamanitra ho ahy tokoa ianao, hoy i noro niarina indray, nahoana ange no avelany tsy mba hanana ny masoandrony ny foko ? Mba miangatra lahy ny lahany! Aza manome tsiny an’andriamanitra, aza manome fondro an-janahary, fa isika olombelona no toy ny amalona an-drano. Isika no be siasia! Tsy anjarantsika tokoa ve, rabe malalako, ny hiaraka alaovalo? Hoy ny fendrofendrony. Tsy maintsy hafoiko tokoa ve ianao? Aoka e ! Aza miteny izany, rahavako! Andriamanitra tsy andrin’ny olona, andrintsika ihany!
Ny atao hoe rafi-peon’ny teny anankiray dia ny fitambaran’ireo feon-teny manavaka ao anatin’izany teny izany sy ny fitsipika mifehy ny fiasan’ireo feon-teny manavaka ireo. Hasim-peo no ilazana ny feon-teny manavaka eo amin’ny hay teny ; ny hevitry ny voanteny no avahan’ireo karazam-peo miasa ao anatin’ny teny ireo ka mahatonga hanana ny hasiny ny fahaleovan-tenany. Mandrakariva mizara roa ny hasim-peo eo amin’ny teny isanisany, dia ny renifeo sy ny zana-peo. Misy koa ireo feon-teny mandray roa, sady mandray ny fiasan’ny renifeo izy ireo no mandray ny fiasan’ny zana-peo. Zari-zana-peo na zari-renife no azo ilazana azy ireo.
Ny toe-javatra nampalahelo azy nandona azy ny nahafatesan ny zokiny lahimatoa, izay noheveriny ho toy ny ray nitaiza azy, nanana fifandraisana manokana taminy, ary tena namany akaiky. Tamin ny i lyra nanao ny doctorat tany ivelany no nahafatesan io zokiny io. Teo ihany koa ny nahafatesan ny zanak io zokiny lahimatoa io ka nahatonga azy hanoratra ny tononkalo mitondra ny lohateny hoe tehina nitehina ny fangasohason ny fitiavana teo am-pamoizana anao aho ka tafaverina indray eto an-tany nialako. Tsy eo lahy ianao. 28
Ara-bakiteny dia teny roa nakambana no nahazoana io anarana io, dia ny hoe vonjy sy ny taitra ny anarana fitairana indray dia azo avy amin’ny mpamari-toetra taitra. Raha adika amin’ny teny malalaka izany dia midika ho famonjena faran’izay maika ny olona nialana aina. Ity famangiana ity dia tanterahina ao anatin’ny fotoana fohy. Izany hoe fanatrehana mialoha ny fampandroana ihany. Ny vehivavy no tena manatanteraka azy, satria ny atao amin’ity dia ny mampionona ny vehivavy havana akaikin’ny maty izay manao ny pota y sy mandamindamina ny toerana hiandravanana raha toa ka misy lehilahy manao izany dia misodisody eny lavidavitra eny fotsiny miandry ny fampandroana raha toa ka lehilahy no maty. B- ny famangiana ny teny hoe famangiana dia entina milaza ny fitsidihana ny mana-manjo, ka itondrana fanampiana ho azy ireo toy ny vola, vary, mangahazo, voamaina, lamba sns .
Nitady toko ka sendra vato; naniry zaza ka tera-dahy , nihevitra ny hanana ny soa ka tontosa tokoa ankehitriny ny asa fikarohana efa nokasaina hatry ny ela. Tsy vitan’ny olon- drery nefa ny nanatanteraka izany fa ao tokoa ireo toko nahamasa-nahandro izay tolorana fisaorana sy fankasitrahana etoana. Ny biby tsy manan-doha hono tsy mandeha, ka tolorana sitraka manokana andriamatoa rakotoarison angelot, mpampianatra mpikaroka eto amin’ny ecole normale supérieure antananarivo, nitarika anay tamin’ny fanatontosana ny asa fikarohana. Izy no angady nananana sy vy nahita izao vokatra izao tamin’ny alalan’ny fanaraha-maso sy fanomezana toro-lalana hampandroso ny asa fikarohana. Koa hosoavin’andriamanitra sy hoambinin-janahary anie ianao tompoko. Isaorana ihany koa ramatoa razaiarisoa olga nanaiky ho filoha amin’ny fotoam- panohanana am-pahibemaso ity asa fikarohana ity sy ramatoa ramanambelona henriette izay nanaiky hitsara an-tsitra-po ny asa natao. Ho lava andro iainana anie ianareo ary hahomby hatrany amin’ireo fikasana tsara eritreretinareo hotanterahina. Tolorana sitraka manokana eto ihany koa ny filohan’ny sampana teny malagasy andriamatoa andriamahazo jean claude tamin’ny fandrindrana ny fiainan’ny sampana ka isan’ny nahatontosana izao asa izao. Tsy adino ihany koa ireo mpanabe sy ireo mpandraharaha ary ny sekoly iray manontolo tamin’ny famolavolana anay nandritra ny dimy taona niofanana. Izao mantsy no tontosa dia tsy nitrebona avy amin’ny tany na nirotsaka avy any an-danitra fa notovozina taminareo, ka mankatelina indrindra tompoko. Ankasitrahana ihany koa ireo namana aman-tsakaiza niara-nobeazina taminay teto amin’ny sekoly, dia ny andiany fanilo teo ambany fiahian-dramatoa ratiaray suzette, izay nifampizara ny manta sy ny masaka taminay. Mahavità izay kasaina ianareo. Natao am-para filaza nefa isany manan-danja tokoa dia ny fianakaviana manontolo, indrindra ny vady aman-janaka izay niara-niaina ny tahotra sy tebiteby nandritra ny fanatanterahana izao asa izao. Ho fahombiazana hatrany anie no iaraha-mioty.
Mibahan-toerana ao anatin’ny foto-pisainana matetika ny kolontsaina na ny zavatra iainan’ny vahoaka andavanandro, ohatra ny riba, ny fomba fanao samihafa. Maro ny endrika isehoan’izany toy ny fomba amam-panao, ny zava-kanto sy ny haren-tsaina, ny foto-pinoana izay itarafana ny fahendrena, ny fomba fanaon’ny razana, sns. Samy manana ny mampiavaka azy ny firenena, eny, fa na ny isam-paritra eto madagasikara aza, ka tokony hojerena akaiky izany mba hifankahalalan’ny mpiray tanindrazana ireo toetra manokan’ny fiarahamonina malagasy mampiavaka amin’ny firenen-kafa. Tsy sakana amin’ny fifandraisana eo anivon’ny fiarahamonina akory ny foto-pisainana tsy mitovy ao amin’ny faritra iray, nefa tsinjovina hatrany ny fanajana, fandalana ny kolontsaina nanabeazana mba hiatrehana ny fiainana. Hoy andriamalala nahitana faharavana betsaka indrindra noho ny setrasetran’ny fanjanahantany ny toe-tsaina sy fomba fisainana nananan’ny malagasy22. Samy manana ny fomba fanaony sy mahazatra ary nitaizana azy ny olona tsirairay manoloana ny tontolo manodidina azy; miankina amin-javatra sy ny tsirairay ny mety hiovan’ny toe-tsaina, nefa koa mety hanova zavatra betsaka ary tena mibaiko ny olona ny saina. Mandroso ny tanàna, mivoatra sy liana ary manaraka ny fandrosoana ny toe-tsain’ny mponina. Tsy manafoana ny fikajiana ny nentim-paharazana anefa izany amin’ny maha loharano nipoirana azy satria anisan’ny fototra lehibe iorenan’ny kolontsaina sy ny firaisam- pirenena na ny teny malagasy na riba fanao isam-paritra. Na eo aza ireo fandrosoana entin’ny vahiny, manan-danja hatrany ny fandalàna ny fomba niainana taloha.
Ny fidiran’ny tekinisianina an-tsehatra eo amin’ireo mpikambana eo amin’ny fanantanterahana ny tetika asa nisamboran’ireo mpikambana vola tamin’ny cecam dia tsy tokony havela handeha irery izy fa tokony hampiana sy harahina maso hatrany. Amin’ny maha tetika asa ho an’ny tontolo ambanivohitra , ny cecam dia heverina fa tokony hamaly ny ankamaroan’ny filan’ireo tantsaha ny zavatra ataony. Araka izany, ekena fa ny fanaraha-maso ny fomba fambolena sy ny fiompiana teo amin’ny tekinisianina mikasika izany fa ny an’ny cecam dia ny resaka ara-bola. Tsara anefa raha manana tekinisianina manokana mikasika ny fambolena sy ny fiompiana ny cecam mba hisian’ny fifamenoana eo amin’ny asa izay ataony. Ary io tekinisianina io no mirotsaka an-tsehatra eo amin’ny fanatanterahany ny asany. Heverina fa izay soso-kevitra mikasika ny fanatsarana ny tetika asa izany no tanteraka dia ho mora kokoa ny lalana manatratra ny tanjona tratrarin’ny cecam ary dia izay indray no mampiditra ao amin’ny toko manaraka dia ny soso-kevitra momba ny fandaminana ny fiaraha-miasa.
Hita fa misy ifadraisany amin’ny tantara ny zanako ny baiboly noho ireo fampiasan’ny mpanoratra voambolana sy andinin-tsoratra masina ary indrindra ny fanovozany hevitra tao. Tsy ny baiboly iray manontolo anefa no nampiasainy tamin’izany fa nisintona izay heveriny fa mety ny mpanoratra. Manamafy izany ny voalazan’i guissard 1969 205 manao hoe tsy mamerina ny baiboly ny mpanoratra fa mandika izay voalazany ihany 13
Tamin’ny iraika ambin’ny folo tany ho any. Voalaza moa fa mpanampy niandry ny trano izy ity kanefa dia izao nindaosin’ny fahafatesana izao. Tamboho nianjera tamin’ny trano nisy azy no nahafaty azy, satria tsy tafavoaka izy ka tototra tao. Marihina fa mbola tanora dia tanora tokoa ity zazavavy ity satria vao fito ambin’ny folo taona monja. Niantso ny mpamonjy voina tetsy tsaralalàna avy hatrany moa ny olona nahita izany ka fotoana fohy taorian’ny nanalana ny tany dia tafavoaka ny razana. Fotoanany efa tafiditra tanteraka ao anatin’ny fotom- pahavaratra tokoa isika amin’izao fotoana izao izay mahabetsaka ny loza tahaka izao. Ka mba hisorohana izany dia tokony hitandrina ihany ny rehetra amin’ireny trano sy tamboho na hazo efa tsy dia azo antoka ireny. Ny patsa iray aza, hono, mantsy tsy omby vava rehefa ho avy izay ny loza koa dia ny misoroka ihany no fanafodiny. Tsy zava-baovao intsony mantsy ireo loza amoizana ain’olona amin’ny fotoam- pahavaratra tahaka izao raha tsy hilaza afa-tsy ny fisondrotry ny rano sy ny fianjeran’ny trano. R. C